Eleki Krónika - 2005. szeptember

Tanévnyitó az óvodákban és az iskolákban….
Nemrégen a „ Ballag már a vén diák” c. ének dallama csengett még a fülünkben, de a gyorsan elröppenő nyári szünidő után, ismét elkezdődött a komoly munka, a tanulás. Vége lett a felhőtlen szórakozásnak, az órákon át tartó bicajozásoknak, a kellemes kikapcsolódást nyújtó nyaralásoknak.
Elsőként Singer Éva óvodavezetőt kerestük meg, aki készségesen adott felvilágosítást az új nevelési év kezdetéről. Örömmel adott tájékoztatást arról, hogy pozitív elmozdulásként ismerhető el az a tény, miszerint a 169 normatív támogatást kapott gyermeklétszám 187 emelkedett. A „Négyszínvirág” program szerint dolgoznak, melyen belül előtérbe került a hagyományápolás és a nemzetiségi nyelvi nevelés az óvodákban. Mindhárom óvodában folyik ez a nyelvi nevelés: a III.sz. Óvodában – román nyelvű, a II.sz. Óvodában a német nyelvű, az I.sz.óvodában pedig a román és a német nyelvi nevelésben vesznek részt a gyermekek. Egy álomról is beszélt az óvodavezető, mégpedig arról, hogy mind három intézménynél fontos lenne, a testi nevelés szempontjából a tornaszobák kialakítására. Ez az álom annál is fontosabban valóra kellene váljon, mivel a kötelező eszközök jegyzékében előírás az óvodáknál a tornaszoba léte. Talán egyszer lesz annyi pénz is, hogy ez az álom majd valóra válik. Szívből kívánjuk. 
  Utunk második állomása a Román Általános Iskola volt. Itt már nem olyan örömteli híreket hallottunk. A gyermeklétszám csökkent a tavalyihoz képest, az első osztályban 1 gyermek kezdte meg tanulmányait. Az osztályok összevontan működnek. De azért egy kedves műsorral és az igazgató úr Nisu Cornel üdvözlő szavaival elkezdődött a 2005/2006-os iskolai tanév. Az ünnepség után a tanulók osztályfőnökeik vezetésével elfoglalták tantermeiket és megbeszélték az év elején szükséges összes tennivalókat. Igazgató úr elmondta, még bizonytalan az iskola vezetésének a helyzete, és csak reménykedni lehet, hogy ez is hamarosan megoldódik. Egy kellemes és jó hírről is tudósíthatunk:   július 30-tól - augusztus 14-ig 10 Eleki román iskolás tanuló, 20 kétegyházi, és 10 pusztaottlakai tanuló társaságában részt vettek a Fekete-tenger partján egy csodálatos szép nyaraláson. A 2 hétig tartó felhőtlen kikapcsolódást az Oktatási Minisztérium Kisebbségi Főosztálya biztosította a csoportnak. Igazgató úr ezúton is szeretne még egyszer  
köszönetet mondani az Eleki Román Kisebbségi Önkormányzatnak, akik jelentős összeggel támogatták ezt az utat azért, hogy minden Eleki gyermek ingyen élvezhesse a tenger hűs habjait.
A Dr.Mester György Általános Iskola udvarából hangos vidám gyermek zsivaj hallatszott, ami azt jelenti itt is elindult a tanítási év. Szeptember 1-jén ünneplőbe öltözött diákok és pedagógusok, valamint a szülők hallgatták meg Lénárt Istvánné igazgató asszony tanévindító szavait. Szeretettel köszöntötte a kicsi, megszeppent elsősöket, olyan tisztelettel, mint ahogyan az a királyfiaknak és királylányoknak kijár. Így nevezte az elsőbe felkerülő szerencsét próbáló gyerekeket. Az ötödikesek is egy újat próbálgató csoport, hiszen nekik is meg kell szokniuk az új iskolát, az új tanárokat (mivel itt már minden tantárgy mögött 1-1 új nevelő áll). Őket is köszöntötte igazgató asszony. Majd kedves szóval fordult a 8.osztályosokhoz, hiszen ők hamarosan elérkeznek az út végére, és éppen ezért ebben az évben nagyon rá kell hajtani még annak a tanulónak, aki valamilyen képzési formában tovább akar tanulni! Az ünnepi gondolatok után megnyitotta a 2005/2006-os tanévet. Lénárt Istvánné tájékoztatást adott egy fontos eseményről: Csíki Lászlóné (közismert nevén: Kicsi néni) 50 éve szerezte meg a diplomáját és a napokban aranydiplomát kapott. Igazgató asszony a tantestület és a gyerekek nevében szívből gratulál, és ehhez a gratulációhoz csatlakozik az Eleki Krónika Szerkesztőbizottsága is.
(Az ünnepeltről a következő számban olvashatnak majd.)
Nádor Mária

Tanévnyitó a középiskolában
Az idén szeptember elsején a Radványi György Középiskolában is megkezdődött a tanítás. Zámbó András, az intézmény vezetője ünnepi beszédében a következőkre tért ki: Ennyien, vagyis 440-en még sohasem tanultak ebben az iskolában, hisz pl. csak a négy 9-es osztályban összesen 110-en kezdik a tanévet! Az Eleki iskola meg kíván felelni a III. évezred elvárásainak is, ezért pl. ettől a tanévtől kezdődően megkezdődik a francia nyelv oktatása is. Arra a kérdésre, hogy mi a célja a mindennapi iskolába járásnak az igazgató Einstein gondolataival válaszolt: "Ne sikeres, hanem értékes ember akarj lenni!"/Vagyis: úgy kell élni a jövőnek, hogy közben a jelennek is éljünk./
Az igazgató kiemelte azt is, hogy az utóbbi években mennyit fejlődött az általa vezetett intézmény, hisz pl. az idén vásárolták a harmadik autóbuszt, de sikeresnek mondható a francia testvériskolával fenntartott kapcsolat is. Végül pedig arról beszélt, hogy olyan tanévet szeretne, hogy mindenki örömmel járjon az eleki középiskolába, de az is nagyon fontos, hogy senki se éljen vissza a saját helyzetével, tisztelni kell a tanárokat és az itt dolgozókat is! Az ünnepélyes tanévnyitó keretén belül az "elsősök"-a hagyományoknak
megfelelően-, most is letették az esküjüket, majd osztályfőnöki órákkal megkezdődött az idei tanév a nappali tanulók számára. Ugyanezen a napon, de délután az esti tagozatú középiskolában / egy-egy 9. és 11. osztály/ is becsengettek. Ekkor Singer Ferenc tagozatvezető, igazgatóhelyettes köszöntötte a jelenlévőket. A tagozatvezető arról beszélt, hogy az ide jelentkezők szép és nehéz feladatot vállaltak. Kiemelte azt is, hogy az idén az érettségi sikeres volt az esti tagozaton, sőt többen tovább is tudtak tanulni, vagyis mindenki számára adott a lehetőség!
Rapajkó Tibor

Ki kapja és miért az „Elekért„  kitüntetést
(Elhangzott 2005. augusztus 20.-án)
Bevezetőül előbb szabadjon leírnom a kitüntetés létrehozásának történetét.1986-ban az akkor még nagyközség vezetősége elhatározta , hogy azok az egyének vagy közösségek akik sokat tettek Elekért, azaz kiemelkedő munkájukkal öregbítették ELEK jó hírnevét kitüntetésben részesüljenek.1998-ig kollektívákat,csoportokat és egyesületeket is jutalmaztak a kitüntetéssel. Az " ELEKÉRT" kitüntetés erkölcsi elismerést jelent. Ha több jelölt is van , akkor a képviselőtestület illetve a Polgármester dönt a személyről. A kitüntetést ünnepélyes keretek között augusztus 20.- án adja át a Polgármester. 1986 - 2005 évek között 24 db egyéni és 6 db csoportos kitüntetésre került sor .A 30 db kitüntetésből 5 db posztumusz, azaz halála után ítélték oda a kitüntetést . A kitüntetettek névsora az ELEK KRÓNIKÁJA kiadványban a 67. oldalon megtalálható .Azonban a technika ördöge miatt ,csak 1997.évig.A könyv írójának engedélyével szeretném kiegészíteni és közreadni a következő évek kitüntetettjeinek névsorát
1998.BusaLász1ó / Eleker Heimatkomitee
1999. Simon Mihály 
2000.ReibelMihaly /posztumusz/
2001. Lantos Mihály
2002. Gerhard Ament
2003. Dr. Győri Gyula
2004. Dr.Szabó Péter
2005. Janecskó János
Miért ő?- mert óriási munkára vállalkozott, amikor ELEK város történetének az utolsó 50 évét kutatja.1945 - 2005 években Eleken olyan események követték egymást, amelyek az itt é1őkben nagyon mély sebeket ejtettek / /málinki robot ,kiűzetés/ A mű elkészült, és megjelent; ELEK KRÓNIKÁJA címmel. 
Janecskó János igazgató úr neve nekünk Elekieknek nem ismeretlen, hiszen 1956-tól ,12 éven át Ő volt az Általános Iskola,majd az általa szervezett és így a nevéhez kötődő Gimnáziumnak is az igazgatója. A tanítói hívatással a Kiskunfélegyházi Tanítóképz6ben jegyezte el magát, egy életre.Ott olyan erkölcsi tulajdonságokkal ruházták fel ,mint szolgálat,hűség ,becsületesség, a sz6 hitelessége, szerénység, fegyelmezettség, a munka és a gyerekek szeretete .Ezek a felsorolt erkölcsi jegyek a tanítói hívatás  „Sine qua non” ,azaz elengedhetetlen feltételei. Janecskó János mind máig hűséges tanítói sorshordozó maradt,! Munkájában mindmáig igényes, következetes rendszerető, domináns egyénisége maradt a magyar pedagógiának! Pedagógiai munkásságát,hozzáértését a kollégák is,de a .magasabb tanügyi és miniszteriális fórumokon is elismerik és nagyra értékelték .Ezt bizonyítják a kapott kitüntetései. Közülük a fontosabbak: 1968. Az Oktatásügy Kiváló Dolgozója. 1976. Czabán Samu Emlékérem. 1986. A Szocialista Kultúráért kitüntetés. Az igazgató urat: mint kiemelkedő értelmiségit tartják számon felettesei. is, akinek műveltségét, szakmai tekintélyét,erkölcsi és az igazságossághoz minden körülmények között ragaszkodó egyéniségét követendő példaként állítok én is minden tanító elé. Az igazgató úr sohasem tartozott a húsosfazék dédelgetettjei közé. Ó minden eredményéért megdolgozott. Alapított: új körzeti iskolát,új általános iskolát,új gimnáziumot és új diákotthont a tanyasi gyerekek számára. Úgy gondolom, hogy nem járok nagyon messze az igazságtól,amikor azt mondom. fele1ősséggel: Janecskó János élete, pályafutása oktatás történelem!1947 -1997" évek között, tehát 50 évig szolgálta felsőfokon a magyar oktatásügyet  .De a legkiválóbbak életében is " ketyeg az óra ".Az Ő életében is elérkezett.: a nyugalomba vonulás ideje .Most , nem Ő ,hanem Ő-t búcsúztatták. De ez számára ma 78 évesen sem jelenti a " dolce far niente " –t, azaz az  „édes semmittevést „!Kutat. Járja a környező településeket,emberekkel beszélget,jegyzetel,adatokat gyűjt bújja az irattárakat .Ez a kutató szenvedély végig kísérte az életét. Csak a téma változott több írásos munkái mellett az elmúlt években megjelent Telekgerendás,majd Gyulavári története című könyvei .És a legújabb :  " ELEK KRÓNIKÁJA" A 112 oldalas munka a_ elmúlt 50 év eseményeit,eredményei először pr6bálja összegezni Janecskó János. Ezt a könyvet Elekről az Elekieknek írta . A"fehérhajúaknak" is,de a fiataloknak is. Hogy a könyv megjelenhessen 24 db idevágó irodalmat tanulmányozott át. Saját tapasztalatain kívül számtalan közvetlen beszélgetések szemtanúk egykor talán hozzáférhetetlen dokumentumok anyagát is felhasználta,hogy a könyv mindjobban közelítsen a valósághoz, Elek város történetéhez.  Az író szavait idézem: "nem törekedtem teljességre " - "hű képet akartam adni" - a valót igyekeztem leírni". A körültekintő alapossággal elkészített munkában 49 db fénykép is található. Ezek is dokumentum értékűek. Mondatai - stílusa- magyarosak, egyszerűek, félre nem érthetők! Az: egész könyvből árad az Eleki emberek iránti tisztelet, az igazmondásra való törekvés. A könyv eszmei értékét a mű hitelességét, csak növelik a mellékelt jegyzőkönyvek, ki- mutatások, tények mellékletek közlése. Ezek a tényezők teszik a művet hitelessé és sok Eleki ember számára érdekessé is, hiszen a könyvben majd találkozik a nevével, esetleg a fotójával. Miről szól a könyv? Mindenrő1, ami Elek városáról, ami Elek városában 50 év alatt történt! Így: a tanácsról, a tsz-ekről, a forradalomról, a rendszerváltozásról, a várossá válásról, a postáról, az iparágakról, az egészségügyrő1,az oktatásról ,a sportról, stb., stb.,  A nyomdatechnikai szerkesztések, kiemelések, a fényképek milyensége és elhelyezése a gyulai LINOTYPE Bt, példamutató munkáját, dicséri. Csak remélni szeretném, hogy sok Eleki ember könyvespolcát díszíti majd ez a könyv. Az utolsó szó jogán: köszönjük Janecskó János igazgató úrnak ezt az élet minden területére betekintést nyújtó könyv megírását. Iskolatárskén, barátként; azt kívánom János bátyám: minél kevesebbet, találkozz az orvosokkal és jó egészséget.
Busa László

Tűzoltózenekarok Fesztiválja Alerheimben
2005. július 8-ától 11-éig Pluhár László polgármester vezetésével hivatalos delegáció utazott Alerheimba, Gerhard Ament polgármester meghívására a Tűzoltózenekarok Fesztiváljára. Delegáció tagjai: Pluhár László, Dr. Heim Lajosné, Klemm István, Klemm Tamás, mint tolmács. A találkozón 93 tűzoltózenekar vett részt, több napos kulturális programmal és zenés felvonulással színesítették a kisváros életét. A delegáció megtekintette – többek között – a helyi iskolát, egy biogáz üzemet, ahol a hígtrágya elektromos árammá alakítása történik, a kisvárost és környékét, Nörlingent és számos érdekességet. A vendéglátók kedvessége és vendégszeretete emlékezetessé tette a delegáció számára ezt a néhány napot és köszönetünket fejezzük ki a meghívásért.
dr. Heim Lajosné

A jubiláló hagyományápoló
Akire büszkén nézünk fel, aki a 70.-ik életévét töltötte be: Szabó Péter.  Péter bácsi, nagyon szerény, táncolni szeretek, nem beszélni, főleg nem magamról. Most töltöttem be a 70.-ik életévemet. 58 éve táncolok. Gyerekként kezdtem. Régen voltak, mulatságok és a jól táncoló fiúk voltak kapósak.  Jelenleg az Eleki Román Hagyományőrző Egyesület elnöke vagyok. Hogy van a kedves egészsége? A szívem már nem a régi, néha rendetlenkedik. De, ha szól a zene, a lábaim ütemre mozognak, akkor félre teszem a betegséget. A jellegzetes román táncot a JOC.-ot /magyarul: zsok./ hányszor járta már el? Több ezerszer. Nagyon örülök a kitüntetésnek, amit a román hagyományok megőrzéséért, különösen a táncért kaptam. De nagyon büszke vagyok, az egykori tanítványaimra is. Néhányat a sok közül megemlítenék: a Budapesti Sebők Ferenc, Timár Sándor, Martin György akik, mint néptánc oktatók tovább ropják a román táncokat. Több éve együtt táncolunk Rocskár Jánosnéval beszéljen, most már ő. Nagyon köszönöm az eddig elmondottakat. (Kívánunk Péter bácsinak erőt, egészséget, és jó sok román zenét, hadd mozogjanak még, hosszú évekig a lábak.) Anika a következőkkel szeretné kiegészíteni: Köszönetét fejezi ki, a Polgármester Úrnak, Alpolgármester Úrnak, Alpolgármester Asszonynak az eddig nyújtott segítséget. Valamint, azt a lehetőséget, hogy augusztus 2o.-án vendégül láthatták Faget város táncegyüttesét. A román Hagyományőrző Tánc Egyesületről: nagyon sok helyen vendég szerepeltünk már, több oklevelet is hoztunk már haza. Kétévente részt veszünk Ráckevén a néptánc gálán. Az országos Muharay Elemér néven ismert Népművészeti  Szövetségtől is jó minősítést kaptunk, ezzel is öregbítettük Elek hírnevét. De voltunk már táncolni, Romániába is. Nekem is, mint Péter bácsinak, ha szól a zene, táncolni kell.
Köszönöm a beszélgetést.
Rostás Lajosné

Városi születésnap augusztus 20.
Elek legidősebb férfi tagja: Nán György 1905. 12. 23-án született Dombegyházán. Édesanyja neve Dudás Ilona.1960-ban került Elekre ez időtől mezőgazdasági munkát végzett /állattenyésztő, növénytermesztő,/ világ életében szerette az állatokat. 1970-ben ment nyugdíjba az  Eleki Lenin Tsz-ből. Feleségét 20 évvel ezelőtt veszítette el. Azóta él együtt békességben unokájával és 2 dédunokájával. Mai napig tevékenykedik aktívan a ház körül.
Elek legfiatalabb polgára: A gyermek Ónodi Márk 2005. 07. 29-én született Gyulán. A család második babájaként. Az első baba Ónodi Martin. Édesanyja neve: Kovács Nikolett Gyulán született 1986. 02.10. 
Iskolája Eleki Román iskola 8. osztály. Édesapja: Ónodi Mihály született 1981. 08. 21. Eleken végezte iskoláját. Jelenleg alkalmi munkából tartja el a családot.
A kis Márk gyönyörű fekete hajú kék szemű gyermek nagyon nyugodt baba a szülők nagy örömére.
Elek legidősebb asszonya: Veres Mihályné született: Kristek Rozália. Rozika néni 1910. május 10-én látta meg a napvilágot Dobozon, egy szegény család második gyermekeként. Csupán négy éves volt, amikor kitört az első világháború, ennek ellenére, annak borzalmairól sok mozzanat megmaradt az emlékeiben. a hat elemi elvégzése után cselédként dolgozott a helyi uraságnál, majd 18 évesen házasságot kötött első férjével, akitől két gyermeke született: János és Rozália. Sajnos Veres néni nagyon hamar egyedül maradt a nagyvilágban, mivel férjét, szüleit, testvérét rövid időn belül sorra elveszítette. Később Békésre költözött, ahol mosásból, takarításból és egyéb alkalmi munkából tartotta el gyermekeit. Ezután újra férjhez ment, ebből a házasságából született harmadik gyermeke: Mihály. A második világháború után, 1946-ban költöztek Elekre, ahol Rozika néni a helyi József Attila TSZ-ben helyezkedett el. Mivel két fia vidékre nősült, lányával és annak családjával maradt itt e békés kisvárosban. A régi tradíciókhoz híven, unokái megszületése után otthon maradt a háztartást vezetni, és unokáit nevelni. Nagyon nagy szeretettel és odaadással gondoskodott mind a hat unokájáról, és nyolc dédunokája felnevelésében is sokat segédkezett. Sajnos az eltelt 95 év alatt őt sem kímélték a betegségek. Az utóbbi időben egyre gyengébb lett, lánya Rozika és családja ápolására szorul. A karosszékben tölti mindennapjait, ahol a régi idők szép emlékeit eleveníti fel, és hálát ad minden nap az Istennek, hogy szerető családja körében töltheti öreg napjait.
dr. Heim Lajosné

SAJTÓKÖZLEMÉNY
A 21. század iskolája Eleken
A 21. század iskolája Phare program keretében az "Információs technológia az általános iskolákban projekt, vagy közismert nevén „a 21. század iskolája” program, a magyar állam társfinanszírozásával, komoly Phare források bevonásával, mintegy 6,5 milliárd forint összeggel kezdte meg a magyarországi iskolák felújítását, illetve a legkorszerűbb információs technológiák oktatásban történő használatához számítástechnikai, multimédiás berendezések beszerzését, a tanárok továbbképzését, az e-tanulási képzési programok tartalmának, tanmenetének fejlesztését.  A program szándéka szerint elsősorban olyan közoktatási intézményeket kívánt támogatni, amelyek a társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott településeken találhatóak; ahol a tanulóknak legalább 50 %-a olyan családból kerül ki, amely kiegészítő családi pótlékban részesül; ahol nemzetiségi és etnikai kisebbségi tanulók oktatását látják el; ahol fogyatékkal élő és ép gyermekek oktatását folytatják, vagy szándékukban áll elindítani azt. Ez a Phare program kiemelten kezelte, hogy az iskolai infrastruktúra fejlesztésére minden esetben az oktatáspolitika szakmai prioritásaival teljes összhangban, egy komplex iskolafejlesztési program keretében kerüljön sor, hogy valóban megvalósuljon a 21. század iskolájának világa. Az Eleki önkormányzat ezt a Phare forrást megcélzó és a Dr. Mester György Általános Iskola fejlesztését célul kitűző pályázata sikeresen szerepelt „a 21. század iskolája” programon belül az „Információs technológiák az általános iskolában” című pályázaton.  Az elnyert összeg mintegy 60 százaléka Phare, több mint 40 százaléka pedig az Oktatási Minisztérium támogatása. Az 5 százalékos önerőt - amely részben önkéntes munka értékéből, részben pénzügyi hozzájárulásból állt – az önkormányzat biztosította. A pályázatot Elek város önkormányzata nyújtotta be, amelyet a polgármesteri hivatal szakemberei: Wittmann László és Dr. Vígh Károly készített.Tudomásunk szerint a pályáztatóhoz beérkezett 1090 pályázatból 122, köztük a mi pályázatunk nyert és 196 172 eurós  támogatásban részesült.
Elek, 2005. 09. 21.
-y-

„Európa → Informatika → Oktatás” projekt megvalósulása
A 21. század iskolája Phare program 2004. augusztus 6-ától indult és 15 hónapig tart, amely révén az Eleki általános iskola a térségünk egyik legjobban felszerelt iskolája lett, ahol a 21. század elvárásainak megfelelően hatékony szakmai munka folyik. A projektmenedzsment vezetője Lénárt Istvánné projektvezető és Hoffmann Ferenc informatikai koordinátor. A projektmenedzsment munkáját segíti az adminisztratív személyzet: Bajaczán Mihály, Gura Anett, Kun Istvánné, Lupné Soós Tünde, Nedreu Dávidné, Turláné Emenet Ildikó, Dr. Vígh Károly és Wittmann László. A fő célkitűzésünk az volt, hogy egy az információs és kommunikációs technológiák komplex eszközrendszerének fogadására alkalmas informatikai bázist hozzunk létre, ahol lehetőség nyílik az általános iskola tartalmi, módszertani feltételeinek fejlesztésére, és új közösségi szolgáltatások beindítására. A projekt indítását Pluhár László polgármester úr azon elgondolása motiválta, hogy az általános iskolában a jelen és a jövő generációja számára az önkormányzat lehetővé tegye a kívánatos informatikai és kommunikációs ismeretek megszerzését. A projekt megtervezői ezen elgondolás figyelembe vételével a fejlesztés módszertani alapjául egy olyan nyitott iskola létrehozását határozták meg, mely a 21. század informatikai eszközeinek használatával kedvezően befolyásolja a tanköteles korú fiataloknál az önálló ismeretszerzést, az újszerű kapcsolattartást a világgal, segíti a képességek, készségek, egyéni kompetenciák kialakulását, fejlesztését. A projekt zárása után az iskola esetleges, tervezett közösségi szolgáltatásai révén a felnőtt korú lakosság számára is elérhetővé válhat az információs technológiák világa, s mindez hozzájárulhat a települési jellegből fakadó hátrányok csökkenéséhez. A beruházás során az iskolához szervesen kapcsolódó, de önálló egységként is üzemeltethető épületrész felújításra került. Az építési beruházás közbeszerzési eljárásának nyertese a békéscsabai BÓLEM Kft. lett és a vállalkozói szerződés megkötése után megindult építkezés. Megújult a Lőkösházi úti épületrésze az iskolának a teljes nyílászárócserével, a tetőátfedéssel és a belső épület átalakításokkal. Az intézmény akadálymentesítését is megvalósították többek között. Az iskola egészében megtörtént a strukturált kábelezés teljes kiépítése – annak járulékos, az épület állagát befolyásoló, érintő vonzataival, egyszerűbb megközelítésben az informatikai hálózat kiépítése egy kábelcsatorna rendszerrel, amely révén minden tanteremben elérhetővé válik a számítástechnikai rendszer és az internet is. Ez a felújítás és átalakítás egy többcélú használatra alkalmas épületrész kialakítását jelenti, így az iskola alkalmassá válik egyszerre az oktatás, a nevelés, a közösség, és a művelődés színterének biztosítására. A szaktanteremben kap helyet a számítástechnikai oktatás, de maga a tanterem akár nyelvoktatásra alkalmas informatikai labor is lehet, mivel az informatikai eszközök erre a célra is használhatók. Az informatikai eszközök közbeszerzési eljárásának nyertese a kecskeméti székhelyű IMPULZUS Kft. lett, aki a vele megkötött szállítási szerződése szerint teljesített és szeptember 15-én leszállította valamint beüzemelte az informatikai eszközöket. A 26 darab multifunkciós számítógéppel és legmodernebb kiegészítőkkel - például projektorokkal, nyomtatókkal, oktató szoftverekkel – felszerelt labor délelőtt az iskolai oktatás igényét fogja kielégíteni, délután pedig akár a felzárkóztató, vagy éppen tehetséggondozó, fejlesztő foglalkozásoknak adhat helyet. A szaktanterem alkalmas arra is, hogy a településünkön és térségében élők igénye szerint tanfolyamok, továbbképzések helyszíne legyen. Ebben a tanévben már birtokukba is vehetik az új eszközöket a tanulók és a pedagógusok, mivel a számítástechnikai oktatás be van építve az iskolai tantervbe és így továbbvihetjük a hagyományos oktatási koncepciót, mely szerint "a tanulás az egész életre szól". A 21. század iskolája viszont azt hirdeti, hogy "az élet a tanulásra való". A program megvalósítása során együttműködtünk az Európai Szociális Alap Nemzeti Programirányító Iroda Kht., azaz az ESZA Kht., valamint a DARFT RFÜ munkatársaival, amelynek eredményeként egy sikeres projekt valósulhatott meg Eleken.
Elek, 2005. 09. 22.
-y-
Kedvezményezett: Elek Város Önkormányzata
A projectet támogatta az Európai Unió
A project társtámogatója a Magyar Köztársaság
Információs technológia az általános iskolákban (a „21. század iskolája”) program című, HU-2002/000-315.01.05 és HU-2003-004-347-000-05-04. program számú, „Európa → Informatika → Oktatás” – Európai szintű informatikai oktatási háttér megteremtése Elek Városban projekt című, HU0201-05-01-0007 Perseus számú projekt

Isten hozta az Elek városában
2005. augusztus 01.-jén, új plébános érkezett városunkba.
Isten hozta városunkban, kérem beszéljen eddigi szolgálatairól,életútjáról,terveiről!
Nevem Mátyás János, 47 éves vagyok, Makón születtem. Szegeden végeztem a Hittudományi Főiskolán. 1983.-ban szenteltek pappá. Hat évig, segédlelkész, 1 évig Szegeden az alsóvárosi templomba, három évig Debrecenbe, két évig a Szegedi Felsővárosi templomba, 11 évig Kunágotán és Dombiratoson, 4 évig Battonyán végeztem papi tevékenységemet. Isten szándéka szerint jöttem el Elekre. Kétegyháza, papi feladatainak ellátása is az én jogkörömbe tartozik. Hálás vagyok az Úrnak, hogy nagyon sok segítséget kaptam az Eleki Egyház Közösség munkatársaitól.
További terveim: hitoktatást szervezünk az általános iskolásoknak, Eddig 40.-en jelentkeztek, ebben nagy segítségemre van, kedves „kolléganőm”. A közeljövőben zarándoklatot szervezünk az Egyházmegye fennállásának 975. évfordulóját ünnepeljük Csanádon. Az Idősek Otthonában havonta látogatást teszek. Minden egyházzal, gyülekezettel jó kapcsolatot szeretnék tartani. Nyitottak vagyunk az ökomenikus áhítatra, beszélgetésekre. A templom mindig nyitva áll az imádkozni, elcsendesedni vágyó embertársaink részére. Mindenkit szeretettel várunk a vasárnapi misékre is. Ha lehetőséget kapunk munkatársainkkal együtt szívesen szolgálnánk az Elek TV-n keresztül is. A technika eszközével házhoz vinnénk az evangélium vigasztaló, gyógyító üzenetét az ágyban fekvő betegeknek. 
Mit kíván  az Eleki embereknek? Legfontosabb a belső harmónia. Ki-ki rendezze kapcsolatait embertársaival, tegyen meg minden tőle telhetőt a békéért, csak így lehetünk boldogok, így lehet rendezett életünk Istennel is. 
Kívánunk munkájához, életéhez erőt, egészséget, Isten áldását.
Rostás Lajosné

Önök írták
Köszönjük a szerkesztőségbe küldött leveleiket, ezeket változatlan formában leközöljük, amennyiben nem tartalmaznak obszcén vagy személyiségi jogot sértő kijelentéseket és állításokat. Természetesen az itt leírt vélemény nem a szerkesztőség véleménye, a felelősséget a levél szerzője vállalja. Egy alkalommal lehetőséget biztosítunk az eltérő vélemény megjelentetésére, viszont nem szeretnénk hosszúra nyúló vitát e lap hasábjain előidézni.
(A szerkesztő)
Egy Németországi ÉDESANYA kérésére közöljük levelét Német és Magyar nyelven.
Für das große Mitgefühl hoffen Besserung für meinen Sohn Christof Heikel und Olivér Geist Für die anrufe. Im Krankenhaus Gebete Händedruck trösten de Worte den Ärzten und Schwestern im Krankenhaus so Wie Fam. Nagy und Fam. Fegó möchte ich mich auch im Namen meines Sohnes recht herzlich bedanken. Diese Woche werde ich mit meinem Sohn nach Deutschland zurückkehren.
Herzliche grüsse: Trude Hekel
A magam és a fiam nevében szeretném, szívből megköszönni, a mélységes együttérzésüket és azt, hogy reménykedtek a fiam Kristóf Hekel és Oliver Geiszt javulásában. Köszönet a telefon hívásokért. A csabai korházban lévő orvosoknak és nővéreknek munkáját. Köszönet a Nagy családnak és a Fegó családnak a kézszorításaikért és vigasztaló szavaikért. Ezen a héten fogok a fiammal visszatérni Németországba.
Szívélyes üdvözlettel: Trude  Hekel.

...Ne vidd el, a locsolókannát!
Köszönjük!
Mindannyian akik már elveszítettük hozzátartozóinkat, megtörten fájó szívvel megyünk ki a temetőbe. Most mégis kellemes meglepetésben volt részünk, ajándékot kaptunk valamennyien , locsolókannákat és tartókat. Hosszas keresés után találom meg a két meglepetést okozó férfit  Reisz György és Schtrifler József urakat. Tudja, látom én, hogy az idős nénik viszik ki a virágot, kis kapát, legalább a locsolóvizet ne kelljen cipelniük. A szétszórt műanyag palackok, pedig nagyon csúnyák, bántják a szemünket. Nekem is itt nyugszanak  a kedveseim, úgy, hogy muszáj kijönnöm. Ebben semmi rendkívüli nincs. Gyuri barátom megvette, én pedig meghegesztettem, jól van ez így. Szerény kérésem úgy, hogy senkit meg ne bántsak rímekbe mondom el:”Isten szeme mindent jól lát. Ne vidd el, a locsolókannát!”
Gyuri bácsi, Józsi bácsi köszönjük. Kívánunk mindkettőjüknek erőt, egészséget.
Rostás Lajosné 

Egy kicsi mozgás
Egy kicsi mozgás, mindenkinek kell A karosszékből álljanak most, fel. Valamennyiünk fülébe ismerősen cseng a fenti dallam. A mozgás fontosságáról tájékoztat bennünket Uhrin Tamásné Icuka. Jelszavam: Gyalogolj a szépségedért, az egészségedért. A gyaloglással jelentősen javítjuk szervezetünk ellenálló képességét. A friss levegőn való mozgás jót tesz a tüdőnknek, szívünknek. Idősebbek, fájós lábúak sétáljanak sokat. Jó szívvel ajánlom mindenkinek, lelki válságban szenvedőknek, súlyfelesleggel küszködőknek. Magam minden este kb 3-4 km-t gyalogolok, azóta sokkal jobban érzem magam. Vezetőségi tagja vagyok a Rákellenes Liga Helyi Szervezetének. Meggyőződésem, hogy a daganatos betegség megelőzésének is fegyvere a gyaloglás. Gyalogtúrát is szerveztünk július 22.-én l2 fővel a téglagyári halastavaknál jártunk. Közel húszan kerékpárral, Mokán Györgyné idegenvezetésével megnéztük a kastélykertet Kétegyházán Tervezünk rövidebb gyalogtúrát is az időjárástól függően. Elgyönyörködünk az ősz színeibe, zölden, sárgán, pirosan, barnán hulló falevelekben. Esti sétát tervezünk, szikrázó, lágyan hulló hóesésben. Nem célunk maratoni gyalogtúra versenyt nyerni, de az egészségünk mindennél fontosabb. Neked is? Akkor mozgás, indulni kell, Most és nem holnap. Váljék mindnyájunk egészségére 
Rostás Lajosné

FELHÍVÁS
Szeretnénk létrehozni a Nők Elekért civil szervezetet végzettségre, korra való tekintet nélkül. Kérjük, csatlakozzon hozzánk, amennyiben szeretne tenni városunkért!
Jelentkezés: 66/240-411 Titkárság
dr. Heim Lajosné, alpolgármester 

Előzetes a októberi szám tartalmából:
- A Humán Szolgáltató Központ munkájáról 
- Testületi ülés-költségvetés III.negyedév
- III.Nyugdíjas Énekkari Találkozó.
- Idősek Napja-Elek 2005

Önkormányzati képviselő-testületi ülésekről
Igazán nem mondhatja senki, hogy képviselőink jól megérdemelt szabadságukat töltötték augusztus hónapban, hiszen háromszor üléseztek.  Augusztus 18-án rendkívüli ülésen az alábbi napirendek szerepeltek: IKT eszközök beszerzése, a nyertes ajánlattevő kiválasztása, egyebek, bejelentések. A 195/2005 (VIII.18.) számú önkormányzati képviselő-testületi határozatában felkéri a Polgármesteri Hivatalt, hogy az IKT eszközbeszerzés közbeszerzési eljárással kapcsolatosan milyen lehetőségei vannak a Bíráló Bizottság által megállapított, eredménytől eltérő határozat hozatalára, valamint vizsgálja felül a város Közbeszerzési Szabályzatát (az egyet nem értés a Mester György Általános Iskola számítógépparkjának kialakítására kiírt közbeszerzési eljárás miatt indult. - Két cég versengett és a vidéki nyert.) 
Létrehozták az útépítési és aszfaltozási beruházások közbeszerzési eljárására a Bíráló Bizottságot, melynek elnöke a Gyula és Környéke Többcélú Kistérségi Társulás irodájának a képviselője: a TEKI projekt keretében megvalósuló útépítési beruházásra és a TEHU Szelektív hulladékgyűjtő szigetek aljzatának kialakítására ajánlattételre kért fel három céget, ugyanúgy a DARFT-UFCE projekt keretében megvalósuló aszfaltozási munkálatokra is.
Augusztus 23-án folytatódott a 21. század iskolája közbeszerzési eljárás vitája. Az ülésen részt vett a nyertes Impulzus Kft. IB képviselője is, aki részletesen tagolta, hogy mi a különbség a Radocomp és az ő általuk ajánlott gépek között. Egyes képviselők szerint szakértőt kell bevonni, mert az eljárás nem volt tiszta. Az útépítéssel kapcsolatosan megérkezett a vállalkozó számlája, mely 7,5 millió Ft. A testület név szerinti szavazáson döntött arról, hogy a 2005. május 19-én kelt szerződés értelmében a polgármester gondoskodjon a munkák értékének kifizetéséről. Augusztus 31-én ismét rendkívüli képviselő-testületi ülés volt. Napirendként szerepelt a 21. század iskolája közbeszerzési pályázat eredményének újratárgyalása. Az ülésen jelen volt a Teszt Kft. képviselője, aki részletesen ecsetelte, hogy milyen hátránnyal jár, ha nem kötik meg a szerződést a nyertes pályázóval. 50 millió Ft-tól esik el a város. A Képviselő-testület végül is elfogadta a Bíráló Bizottság határozatát és nyertesnek az Impulzus Gyengeáramú Rendszerintegrátor Kft.-t jelölte meg, és felhatalmazta a polgármestert szerződéskötésre. A megvalósulandó szennyvíz csatorna-hálózat fejlesztési és a meglévő bővítési munkálatokhoz a könyvvizsgálói feladatok ellátására az egyszerű közbeszerzési eljárás eredménnyel zárult.
Lantos Mihályné

Rendőrségi hírek
Az elmúlt időszakban említésre méltó esemény nem történt (kivéve a német fiatalember megverése, mely az országhatáron belül és kívül igen erős indulatokat váltott ki) tudtuk meg Kiss Tibor alezredes úrtól.
Ennek ellenére szeretné az állampolgárok figyelmét felhívni a KRESZ szabályainak betartására (ittas kerékpárosok is). Ide tartozik az új csomópontban való közlekedés is!
Kéri a szülőket, hogy fokozottan figyeljenek gyermekeik közlekedésére, hiszen a délutáni tanítás befejezése után a gyermekek a veszélyérzet minimális jele nélkül száguldoznak a kerékpárokon. 
Elek közigazgatási területén közlekedési baleset nem történt.
Lantos Mihályné

Anyakönyvi hírek
Július hónap
Születés: Gyüre Márk, Durkó Levente, Hotya Péter Márk, Juhász Zsolt, Onodi Márk.
Házasság: Miszlai János László – Somogyi Irén Katalin, Kosztin György – Barna Anita, Bányai István – Juhász Mónika, Sonkoly János – Kotroczó Ilona.
Haláleset: Tamás Sándorné (Urkán Erzsébet), Blezsán Mihály, Schnetter Antalné (Mahler Franciska), Balog Tamás.
Augusztus hónap
Születés: Petrisor Dávid Mihály, Grósz László.
Házasság: Grósz László – Hack Éva, Ollár István – Lovász Nóra.
Haláleset: Kollár Ernőné Ferenc Mária, Kis Irma Margit, Tamás Ferenc

Hírek a Szlovák Kisebbségi Önkormányzat házatájáról
Nem minden napi programot bonyolított le a kisebbségi önkormányzat – tudtuk meg Dr. Kuruczné Czvalinga Judit asszonytól. Az egyébként fáradhatatlan Jutka beszélgetésünk után a Konzulátusra igyekezett ügyes-bajos dolgokat intézni. Augusztus 20-21-22-én népes vendégsereg tette tiszteletét Elek városában a Szlovák Kisebbségi Önkormányzat meghívására. A Művelődési Házban három napos rendezvény volt, melyre Mosonmagyaróvárról és Lentiből érkeztek vendég együttesek. Augusztus 20-án a városi rendezvényen léptek fel nagy-nagy sikert aratva. Este Gyulán a Minden Magyarok Nemzetközi Fesztiválján mutatták be tudásukat. 21-én egész napos táncház volt, ahol egymás tánckultúrájával ismerkedtek a résztvevők. Meglepetés volt, amikor három Eleki vállalkozó megjelent hintóval és séta kocsikázni vitte a gyermekeket. 22-én hatalmas kirándulást tettek. Délelőtt Tótkomlóson gyönyörködtek a tájházakban (négy van), majd a Szekeres Panzióban fogyasztottak el finom ebédet. Délután a Mezőhegyesi Ménesbirtok volt a cél. Idegenvezetővel járták végig a világhírű helyet, majd mindenki hódolhatott kedvenc tevékenységének, kocsikázhatott, hintózhatott, vagy akár a csend csodálatos hangulatát élvezhette. A nagy létszámú résztvevőre jellemző adatok: 46 fő vendég és 40 fő Eleki résztvevő. Ellátásukról a Kisebbségi Önkormányzat gondoskodott, ami nem kis dolog volt.
- Mindenki örömére, a város dicsőségére szeptember 23-án újraindul a citera oktatása – Fejes Tímea békéscsabai oktatóval, heti 2 órában. - Megkezdődtek az előkészületek a 2005. november hónapban megrendezésre kerülő immár hagyományossá váló disznótoros rendezvényre, melyet egész napos táncház kísér. - Szervezés alatt áll a Szlovák Egyesület megalakítása – ennek keretében a Szlovák Pávakör megalakulása. Hogy hogyan lehetne összegezni az elmondottakat? - további sikereket, kitartást, munkakedvet, kezdeményezőképességet kívánunk.
Lantos Mihályné

Nyelvek Európai Napja
Egy nálunk még kevésbé ismert napról 2001. szeptember 26-a óta van egy nap Európában, amely sajnos hazánkban még kevésbé ismert, ezért mi most röviden szólunk róla, illetve fel szeretnénk hívni rá a figyelmet, mert tényleg fontos dolgokról van szó. Az Európai Unióban 2001. október 29-én döntöttek arról, hogy minden évben szeptember 26-án legyen a nyelvek európai napja, de nem csak az EU-ban! A nyelvek európai napja /European Day of Languages/ azért szeptember 26-án van, mert hivatalosan 2001-ben ezen a napon fogalmazódott meg az erről szóló kérelem. Ennek a napnak a létjogosultságát a következőkkel indokolják: Európa nyelvileg nagyon gazdag, hisz kb. 200 nyelvet beszélnek földrészünkön, de az angol, francia, spanyol, német világnyelv is! Mindenkinek fontos a nyelvtanulás, ebben nincs különbség a fiatalok és az idősek között sem. Jó lenne, ha ez a nyelvtanulás életfogytig tartana. Idegen nyelvet tanulni azért is fontos, mert pl. így közelebb kerülhetnek a különböző kultúrájú emberek is. Ennek a napnak bárki a résztvevőjévé válhat, úgy is, ha szeptember 26-án ezekre a dolgokra felhívja a figyelmet pl. barátainak, munkatársainak, ismerőseinek, de akik tehetik, nagyobb nyilvánosság előtt is terjeszthetik ezeket a szép nézeteket, illetve felhívhatják a figyelmet ennek az új emléknapnak a fontosságára, hisz Magyarországon is van még mit bepótolni pl. a nyelvtanulás területén. Reméljük, a nyelvileg még most is elég gazdag /magyar, német, román, szlovák/ Eleken is hagyománnyá válik a nyelvek európai napjának valamilyen szintű megünneplése! /Akik még többet akarnak tudni, azok felkereshetik pl. ezeket a honlapokat is: www.europa.eu.int , 
illetve: www.ecml.at./
Rapajkó Tibor

Jeles napok szeptemberben
Szeptember 1.  - Egyed napja, E napon kezdték a búza, másutt a rozs vetését. Azt tartották, hogy aki Egyed napján veti el a búzát, bő termésre számíthat. Szeptember 8.  – Kisasszony napja, Szűz Mária születésének napja. Már a XI. század óta számon tartják kisasszony napját. Kedvelt búcsúnap. Egyes helyeken ezen a napon kezdték el a gabona vetését. Kora hajnalban a vetni való gabonát kitették a harmatra, hogy az „Úristen szentelje meg”. Szeptember 12. – Mária napja, Szűz Mária neve napja, máig kedvelt névünnep. A hagyomány szerint 1683-ban Bécs ostroma alatt Lipót császár a passaui Mariahilf (Segítő Boldogasszony) kegyképe előtt imádkozott a győzelemért. Ez a kegykép a török alóli felszabadulás szimbóluma lett. Szeptember 15. – Hétfájdalmú Szűzanya napja, Mária anyai fájdalmára való emlékezés. Költészetünk egyik legrégebb emléke, az Ómagyar Mária-siralom is tanúsítja ennek a kultusznak a régiségét. Szeptember 21. – Máté napja Máté apostol és evangélista emléknapja. A Bánságban Máté napján, illetve hetében vetették a búzát. Ennek a vetésnek szertartása volt: a gazda megszentelte a vetőmagot, tiszta ruhába öltözött, szótlanul tette meg az utat a gabonaföldig. Vetés közben tilos volt a káromkodás. Miután végzett, magasra dobta a vetőabroszt, hogy nagyra nőjön a gabona. Szeptember 29. – Szent Mihály napja Szent Mihály arkangyal ünnepe. A hagyomány szerint ő a túlvilágra költöző lélek kísérőtársa. Ezzel függ össze a halottszállító saroglya „Szent Mihály lova” elnevezése.  E nappal megkezdődött az ún. kisfarsang ideje, a lakodalmazások őszi időszaka, ami Katalin napig tartott (november 25.) Sokféle, időjárással kapcsolatos szólás, közmondás ismeretes Szent Mihály - napra vonatkozóan: pl. ha a fecskék még nem mentek el Szent Mihályig, akkor hosszú őszre lehet számítani; vagy ha Szent Mihály éjszakáján a juhok vagy a disznók összefeküdtek, hosszú, erős telet vártak. Íme egy rigmus: „Szent Mihálykor keleti szél, Igen komoly telet ígér.”
Nádor Mária

Gólya csapda
Sajnos minden évben szomorúan tapasztalhatjuk a nálunk kikelt gólyákból nem mind éri meg az őszt, az útra kelés napját.A hideg tavasz miatt később érkeztek így késett a fészekrakás és lerövidült a megerősödéshez szükséges idő. A gólyák gyülekező és táplálkozó helyei a Natura 2000, amely az Európai Unió ökológiai hálózatának a része és nálunk is ma már védett területeknek számítanak. A Magyar Madártani és Természetvédelmi Egyesület adatai alapján az 1940-es évek elején kb 15000 gólya költött hazánkban, ez ma lecsökkent 5000- 5500 madárra.  Kelet- Európában költenek a gólyák 85%-a, melyben hazánk előkelő helyet foglal el. Fokozottan védett madár, a magyar ember saját madarának tartja, pedig csak nyáron találkozunk velük. /Eszmei értékük 100000Ft/ A tavasszal kikelt madarak nyár vége felé próbálgatják a szárnyaikat és magas helyeket, épületeket keresnek a repülés gyakorlására. Ezek közül sajnos a nagyfeszültségű villanyoszlopok csapdát, biztos halált jelentenek számukra, ha a vezetékhez is hozzáérnek. Több gólya pusztult el az idén is az Arany János és a Kisfaludy utcában amiről tudunk.  Igéretet kaptunk levelünkre a Démásztól, hogy megpróbálják orvosolni a problémát. Sajnos egy ilyen nagyfeszültségű vezetékre a védőrész mely védené az áramütéstől a madarakat csak a felszerelése több tizezer forint. Próbálunk majd segítséget kérni a madárvédő egyesületektől, de szeretnénk segítséget kérni a város lakosságától is. Ha valaki anyagilag, szakmailag tudna ezen segíteni szívesen várjuk jelentkezését. Reméljük jövőre már kevesebb pusztulás lesz és mindannyian elindulnak a nagy útra. 
Méry Rudolf

Szelíd motorosok
Egy hónappal ezelőtt aug. 20.-án nagyon magas volt az egy négyzetméterre eső motorosok száma Eleken. Akinek ezt köszönhetjük, Mikló Csabát, városunk cukrászát kérdezzük, hogy sikerült ezt megszervezni.
Már régebben is volt motorom de a munkám mellett nem jutott rá időm. Volt egy fiatalember aki alapanyagokat szállított a cukrászatomba, ő beszélt rá újra a motorvásárlásra. Összehozott egy szegedi motorosklubbal melynek ő is tagja. Vegyes motorosok Chopper-osok, Speed-esek de a barátság, egymás segítése összehozta őket és ők jöttek el Elekre. Sajnos a motoros bemutató elmaradt, mert nem volt itt aki a produkciót bemutatta volna de majd jövőre sort kerítünk rá. Voltatok azóta motoros bemutatón? Szeptember közepén voltunk motorral Kétegyházán, hisz kicsit Kétegyházinak is vallom magam mert onnan költöztünk Lőkösházára és onnan Elekre. Kétegyházára is visszavárnak jövőre. Akkor bízhatunk hogy jövőre az Elekiek Világtalálkozóján is találkozhatunk veletek?
Ha igény van rá természetesen. Szeretnénk több motorral jönni, bemutatót tartani, talán zenekart is szervezni és motoros- vagy ruha szépségversenyt rendezni. Ötletek vannak várjuk a jövő évet és a meghívást. Köszönjük és várunk benneteket. 
Méry Rudolf

Több mint krónika
Az idei év egyik legfontosabb eseményének számít Eleken Janecskó János: Elek krónikája 1945-2005 című munkájának a megjelenése, hisz ilyen témában eddig erre még nem volt példa, így az öröm jogos! A szerző nem csupán Elken 1963-69 -ig gimnáziumi igazgató ismert, illetve elismert, hanem pl. Gyulán is, ahol nyugállományba vonulásáig az Erkel Ferenc Gimnázium élén állt, nyugdíjasként pedig munkáival a helytörténeti irodalmat gazdagítja, mint pl. az augusztusban megjelent 192 oldalas krónikájával is. Janecskó János Elek krónikájával nehéz feladatra vállalkozott, mert be kellett mutatni nem kevés olyan tragikus eseményt, amit már részben mások is megtettek, illetve olyanokat is, amelyekről 1989 óta még nem jelent meg
önálló kötet. A bevezetőben többek között ezeket olvashatjuk:" Tudom, hogy kényes témákkal kell foglalkoznom, mint a téeszesítés, a forradalom, a megtorlás, a rendszerváltozás stb.... Azt is tudom, hogy vita
témája lesz a dolgozatom, mégis megpróbálok hiteles képet festeni a közelmúltról a jelenkor emberének. Ismerjék meg a város múltját és ha érdemes és lehet, tanuljanak belőle."Akik végigolvassák ezt a munkát, azok megállapíthatják, hogy a szerző ezeknek megfelelt, felhasználta a szakirodalmat, a levéltári és a szóbeli anyagot is, de ugyanakkor ezt úgy tette meg, hogy közben megtartotta lokálpatrióta szemléletét, de a jó értelemben vett hazafiasságát is, vagyis több mint krónikát írt! /Mindezektől függetlenül el kell azt is mondanunk, hogy pl. a 4. számú mellékletben közölt, az 1945-47 között meghalt elekieket tartalmazó lista névanyaga eltér más kiadványok, de az emlékművön található névanyagtól is, de az sem igaz, hogy 1941-ben Eleken majdnem hétezren éltek, valójában majdnem tízezren, hisz Lökösháza akkor még nem volt önálló település! Mégis tényleg sokat lehet tanulni belőle, és ami a legfontosabb, kiegészíti a már korábban megjelent helytörténeti kiadványokat. Köszönet ezért a szép és érdekes kiadványért! Szerintünk a szellemiségén kívül a könyvnek az egyik legnagyobb értéke az, hogy sok új forrást közöl, így remélhetőleg ezért is többen fogják majd forgatni. Mivel a könyvben szinte minden megtalálható az 1945-2005 közötti időszakról, így ezekről most részletesen írni szinte reménytelen, ezért mi kedvcsinálóként csak a következőkre hívjuk fel a figyelmet:Eleken 1950. október 22-én választották meg az első tanácstagokat. /Többek között ez volt a szovjet megszállás legfontosabb következménye.-R.T. /. Ezen "nevezetes" alkalomból a Hazafias Népfront elnöke ilyen stílusban szólt a jelenlévőkhöz: "Elek községben nem a 100 holdas Majtényiak és Wittmannok és ezek szekértoló bérencei ülnek a tanácsban és irányítják a közigazgatást, hanem maga a dolgozó nép." /Mint közismert, ez az időszak már nem a demokráciáról szól, de itt is voltak olyanok, akik önként mégis vezetői tisztséget vállaltak a "legnagyobb dicsőségükre"!/ Mint mindenütt /sajnos/ , Eleken is volt szovjet mintára kulák lista, ami itt 70 személyt jelentett, akiknek a döntő része német származású volt. A begyűjtési rendszerrel is komoly bajok voltak, amit úgy akartak "orvosolni", hogy érdemmé tették a figyelést, a súgást. /A besúgó megkapta a talált mennyiség 10 %-t!/ Valószínűleg ez sem lehetett sikeres, mert pl. a következő személyek nem teljesítették a tojásbeszolgáltatást: pl. Marossy Géza, Singer György, Somos Antal, ami akkor igen nagy bátorságra vallott.1953. március 8-án Sztálin haláláról emlékeztek meg Eleken is ./Pedig, ha tudták volna, hogy Sztálint valószínűleg elvtársai ölték meg Hruscsov és Berija vezetésével!-R.T./ A gyászbeszéd után felajánlások következtek, amikor az egyik végrehajtó bizottsági tag azt vállalta, hogy négy gyermekét kommunista szellemben fogja nevelni! Utána mégis személyi változások következtek.1956. október 24-én délután a centenáriumi emlékműnél gyűlt össze a tömeg, ahol Balogh Sándor műszerész tartott egy beszédet, és ismertette az október 23-i nap eseményeit. Utána Kiss Pál állatorvos elszavalta a Nemzeti dalt, majd a tömeg a Kétegyházi úton haladva éltette a magyar szabadságot. A tanácsháza előtt megálltak, és felszólították a vezetőket, hogy jöjjenek velük: "Aki a néppel van, az jöjjön velünk!" A temetőben a háborúban elesettek sírjánál Burján Gyula tartott beszédet, Reibel plébános imádkozott, a hívek vele mondták az imát. Utána a tömeg visszament a templomhoz, ahol felolvasták a község követeléseit. /Pl. első helyen követelték a szovjet csapatok kivonulását hazánkból./ Ezek után a hangszóró a Szabad Európa Rádiót közvetítette. Megalakult a Forradalmi Bizottság is, melynek az elnöke Burján Gyula tanár lett, a tagjai pedig a következők: Balogh Sándor műszerész, Gura György paraszt, Mester György tanár, Recski Gusztáv seprűkötő, Haász Márton és Szőts István. Ez a bizottság október 27-én elment a tanácsházára, és Tóth Mihály elnököt, Fazekas József titkárt és B. Kun Istvánt elnökhelyettest elzavarták a hivatalból. Megalakult a Nemzetőrség is. November 4-ig a nemzetőrök házi őrizetben tartották a helyi tanácsi és pártvezetőket, hogy ne bántsa senki se őket! A forradalom győzött Eleken is. A forradalmat követő megtorlás egyik legfontosabb következménye az volt, hogy leváltották a következő tanácstagokat: Balogh Sándor, Kiss István, Gura György, Tresszi Ferenc, Újteleki Antal, Balogh István, Zemplényi László és Zahorán Mihály. A karhatalmi osztagok pedig elfogták Balogh Sándort és Mester Györgyöt is, aki hosszú ideig nem lehetett tanár sem! Burján Gyula és dr. Boronás Ádámnak azonban sikerült elmenekülniük, de sajnos külföldre kellett távozniuk. Kalló Pál 1956. december 26-án "viccelődött" a rendőrökkel, sőt még azt is megnézte, hogy a sapkájukon van-e vörös csillag. Ezért 1957-ben első fokon tíz hónapi börtönbüntetést kapott! Érdemes azt is megjegyezni, hogy Eleken is voltak olyan személyiségek, akik már 1956 előtt tudtak és mertek is jól dönteni, mint pl. a még most is élő Radnai László, aki 1952-ben inkább lemondott általános iskolai igazgatói tisztségéről, de nem vállalta fel az egyházellenességet! /Ezért a bátor erkölcsi kiállásáért is már régen megérdemelhette volna az Elekért érdemérmet is!-R.T./ Az is az akkori tantestület nagyságát jelenti, hogy senki sem felelt meg az akkori "elvárásoknak", ezért az egykori végrehajtó bizottság ilyen határozatot hozott: "Javasoljuk, hogy igazgatónak egy jó kommunistát, aki minden szempontból megfelelő, más helyről állítson be a Békés Megyei Tanács Oktatási Osztálya. Ez az igazgató semmi körülmények között nem lehet a helyi nevelőtestületnek a jelen valamelyik tagja."/Ez a módszer több évtizedig így működött hazánkban is, de szerencsére voltak pozitív példák is.-R.T./ Érdekes kortörténeti adaléknak számít az is, hogy pl. az egykori eleki tsz-ben 1972-ben egy függetlenített párttitkár /3600 Ft/ többet keresett, mint egy főállattenyésztő /3300 Ft/! A rendszerváltozással kapcsolatban a könyvben olvasható az az 1991-es eleki testületi határozat is, amelyben megkövetik a német nemzetiséget, ami óriási dolognak számít mostanság is: ..."Elfogadhatatlannak tartja azt a  gyakorlatot, mely a német népcsoport kollektív megbélyegzése révén anyanyelvi vagy nemzetiségi származása alapján ártatlanokat tett jogfosztottá vagy családokat szakítva szét, minden második németet szülőföldje elhagyására kényszerít." Mivel a szerző pedagógus, így az is természetes, hogy sokat foglalkozik a helyi iskolák bemutatásával, így az egyik legdinamikusabban fejlődő Radványi György Középiskolával is. Janecskó János Eleki krónikáját számos kevésbé ismert fotó is gazdagítja, de ami a legfontosabb, a kötet megjelenését a városi önkormányzat anyagilag támogatta, ami igen örvendetes ebben az időszakban! Reméljük, sohasem kell annyi megpróbáltatáson átmenniük a mostani elekieknek, mint elődeiknek pl. a XX. század nagy részében! /A kötetet bárki megvásárolhatja 1500 Ft-os vételáron az eleki városházán, illetve a
könyvtárban./ 
Rapajkó Tibor